ත්‍රිකුණාමලය කුච්චවේලි ප්‍රදේශයේ පිහිටා ඇති ශ්‍රී ලංකාවේ විශාලතම ලුණු ලේවාය ජනාධිපති මහින්ද රාජපක්ෂ මහතාගේ මග පෙන්වීම හා උපදෙස් පරිදි නැඟෙනහිර නවෝදය යටතේ සංවර්ධනය කිරීමට රජය පියවර ගැනේ.අක්කර එක්දාස් අටසීයකින් (1800) සමන්විත වූ මේ ලේවායේ මේ වන විට පුද්ගලයන් 250 දෙනෙකු සේවයේ යෙදී සිටින අතර 2012 වර්ෂය වන විට පුද්ගලයන් 1500 දෙනෙකුට රැකියා අවස්ථා ලබාදීමට හැකිවේ.මේස ලුණු, ක්ලෝරීන් සහ කෝස්ටික් සෝඩා ආදිය මේ ලුණු ලේවායේ නිෂ්පාදනය කරන බව තවදුරටත් සඳහන් කරන වෛද්‍ය වේලියනගේ මහතා කියාසිටින්නේ කුච්චවේලි ලුණු ලේවායෙන් නිෂ්පාදනය වන ලුණු ඉදිරි කාලයේදී ශ්‍රී ලංකාවටම පාරිභෝගික අවශ්‍යතා මත සැපයීමේ හැකියාව ලැබෙන බවද විදෙස් රටවලට අපනයනය කිරීමේ හැකියාව ද ලැබෙන බවය.වර්ෂයකට ලුණු මෙට්‍රික් ටොන් 500ක් පමණ මෙම ලුණු ලේවාය තුළින් නිෂ්පාදනය කිරීමට හැකියාව ලැබේ.කුච්චවේලි ලුණු ලේවායට සමගාමීව එම ප්‍රදේශයේ ජීවත්වන දමිළ ජනතාවගේ පහසුව සඳහාත් ලේවායේ සේවයේ යෙදී සිටින කම්කරුවන්ගේ අවශ්‍යතාවන් සඳහාත් කෝවිලක් විවෘත කිරීම, පෙර පාසලක් විවෘත කිරීම සහ ලුණු ලේවායේ දෙමහල් කාර්යාල ගොඩනැගිලි සංකීර්ණය විවෘත කිරීම ධීවර හා ජලජ සම්පත් නියෝජ්‍ය ඇමැති සුසන්ත පුංචිනිළමේ මහතා අතින් පසුගියදා සිදු විය..